Jy is hier > Oorde > Kwazulu-Natal > Richardsbaai
TEL: 035 753 1971
GPS: S28° 47' 25'', E32° 06' 04''
Richardsbaai Karavaanpark is een van die gewildste oorde in Suid Afrika en het reeds die Top 20-toekenning gewen (2006/2007). Verskeie ander toekenings is ook alreeds ontvang. Die oord is geleë in Richardsbaai, 180km Noord van Durban, aan die Noordkus van KwaZulu-Natal. Die sub-tropiese klimaat maak dit aanloklik om winter en somer besoek af te lê. Ons bied jou private toegang tot die strand met 'n veilige swemstrand slegs 900m vanaf die karavaanpark.
Op pad vanaf Durban na Empangeni op die N2 Noord, neem die Richardsbaai afrit (R34). Volg die R34 vir ongeveer 25km tot binne die voorstad van Meerensee. Hou verby die Richardsbaai hawe se afrit wat jy aan jou regterkant sal sien. Hou nog steeds reguit aan tot jy by 'n vurk in die pad kom. By die vurk draai jy regs in Hibberd Drive en volg die bordjies tot jy by die karavaanpark kom.
By Richardsbaai Karavaanpark kan jy jou karavaan opslaan op 'n gelyke staanplek met mooi groen grasperke. Elke staanplek het 'n kragpunt. Die goed gevestigde natuurlike plantegroei bied koelte en beskutting teen wind. Die bome maak dit ook moontlik om staanplekke met vol koelte te kies. Beslis een van die natuur- en voël-liefhebber se voorkeurplekke.
Die oord maak ook voorsiening vir algehele privaatheid met afgebakende staanplekke. Sommige areas is veral geskik vir klubs, groepe, families wat graag wil saamkamp, of vir bote en ekstra motors.
Die lekker groot swembad bied heerlike lafenis in die warm weer. Die netjiese, volledig gedienste ablusie fasiliteite maak dit 'n lus om te gebruik. Jou veiligheid en sekuriteit is baie belangrik vir ons, daarom bied ons jou 24uur sekuriteit.
Niemand wil die kinders in hulle hare hê tydens 'n vakansie nie. By Richardsbaai karavaanpark word daar ruim voorsiening gemaak vir kinders en verskeie aktiwiteite word beskikbaar gestel om hulle besig te hou: